laion/Wikipedia-Exotic huggingface dataset:
הר טמפל (אלברטה)

הר טמפל (באנגלית: Mount Temple) הוא הר ברכס בואו, בהרי הרוקי הקנדיים, בשטח הפארק הלאומי באנף  בפרובינציית אלברטה שבקנדה. ההר ממוקם לצד עמק בואו, בין נחל פרדייס (Paradise Creek) לנחל מוריין (Moraine Creek). גובהו של ההר 3,544 מטרים מעל פני הים. הוא הגבוה בהרי רכס בואו, והוא השמיני בגובהו בפרובינציית אלברטה. ההר מתנשא לגובה של 1,544 מטרים מעל סביבתו, והוא השמיני בהתנשאותו בפרובינציית אלברטה. ההר הוא הגבוה ביותר באזור אגם לואיז, ונמצא ממערב לכביש המהיר הטרנס-קנדי בין צומת קאסל לאגם לואיז. שמו של ההר ניתן לו על ידי ג'ורג' מרסר דוסון בשנת 1884. ההר נקרא על שם סר ריצ'רד טמפל (שכיהן כנציב העליון של הודו הבריטית) אשר ביקר בהרי הרוקי באותה שנה. הראשונים שטיפסו על ההר היו וולטר וילקוקס (Walter Wilcox), סמיואל אלן (Samuel Allen) ו-ל. פ. פריסל ( L.F. Frissel) בשנת 1894, והיה זה ההר הראשון שגובהו מעל 11,000 רגל (3,400 מטרים) שטיפסו עליו בהרי הרוקי הקנדיים. ב-11 ביולי 1955, התרחשה על ההר אחת מתאונות טיפוס ההרים הגדולות בקנדה. קבוצת של 11 מטפסי הרים אמריקאים צעירים (בני עשרה) טיפסו על הצלע הדרומית של ההר, בלא מדריך טיפוס, בעת שהתרחשה מפולת שלגים, עשרה מהם נסחפו במורד ההר לעבר מצוק תלול, ושבעה מהם נהרגו. ב-25 בספטמבר 2015, האצנית ג'ן קונץ (Jen Kunze) מקלגרי נפלה מן ההר ונהרגה. הר טמפל באתר ממשלת קנדה תצלום לוויין של הר טמפל הר טמפל באתר peakware הר טמפל באתר summitpost הר טמפל באתר peakbagger הר טמפל באתר explor8ion הר טמפל באתר trailpeak תיאור מסלול הטיפוס על הר טמפל באתר albertawow תצלומי הר טמפל באתר travelalberta תיאור מסלול הטיפוס על הר טמפל באתר alltrails תיאור הטיפוס על הר טמפל, ותצלומי הטיפוס מזג אוויר עדכני עבור הר טמפל סטטיסטיקות מזג אוויר עבור הר טמפל נתוני זריחה ושקיעה עדכניים עבור הר טמפל תחזית מזג אוויר ארוכת טווח עבור הר טמפל הר טמפל, סרטון באתר יוטיוב הר טמפל, סרטון באתר יוטיוב הר טמפל, סרטון באתר יוטיוב מידע גאוגרפי והיסטורי באתר אנציקלופדיית ההרים הקנדית הרי אלברטה לפי גובהם הרי אלברטה לפי התנשאותם תאונות טיפוס בהרי הרוקי הקנדיים כתבה בעיתון הקאלגרי הרלד מיום 28 בספטמבר 2015
הר טמפל

האם התכוונתם ל... הר טמפל (אלברטה) – הר בהרי הרוקי הקנדיים בפרובניציית אלברטה שבקנדה הר טמפל (ניו המפשייר) – הר במדינת ניו המפשייר שבארצות הברית.
יחסי אינדונזיה–תוניסיה

יחסי אינדונזיה–תימן הם היחסים הדיפלומטיים שבין רפובליקת אינדונזיה לבין הרפובליקה התוניסאית. שתי המדינות חברות בארגון המדינות הבלתי מזדהות. היחסים בין אינדונזיה לתוניסיה כוננו בשנת 1951, מעט לפני שתוניסיה קיבלה את עצמאותה מצרפת. באותה שנה, חביב בורגיבה, נשיא תוניסיה לשעבר, ביקר באינדונזיה כחלק מהקמת השגרירות של תוניסיה באינדונזיה, שנפתחה רשמית בשנת 1952. מטרת הקמת השגרירות הייתה בעיקר לגרום למדינות אסייתיות לתמוך בעצמאות תוניסיה. אינדונזיה פעלה רבות על מנת שתוניסיה תוכל לקבל את עצמאותה, בין המדינות נחתמו 47 הסכמים דיפלומטיים שרובם עוסקים במגזר הכלכלי. בשנת 2016, שווי הסחורה שיוצאה מאינדונזיה לתוניסיה הגיעה לסך 56.2 מיליון דולר אמריקאי והיא כללה שמן דקלים, שמן קוקוס, מרגרינה, בגדי טקסטיל, קינמון, מחשבים ועוד. באותה שנה, שווי הסחורה שיוצאה מתוניסיה לאינדונזיה הגיעה לסך 21.8 מיליון דולר אמריקאי והיא כללה פירות טרופים, טלפונים, פוספטים ועוד. תוניסיה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בתוניסיה על ידי שגרירות שהיא מחזיקה בתוניס, בירת תוניסיה. מדיה וקבצים בנושא יחסי אינדונזיה–תוניסיה בוויקישיתוף antaranews.com. "Hubungan RI-Tunisia Makin Erat - ANTARA News". Antara News (באינדונזית). נבדק ב-2018-06-01. Products that Indonesia exports to Tunisia (2016), The Observatory of Economic Complexity (באנגלית) (ארכיון) Products that Indonesia imports from Tunisia (2016), The Observatory of Economic Complexity (באנגלית) "Embassy of Tunisia in Indonesia - Embassy WorldWide". Embassy WorldWide (באנגלית בריטית). נבדק ב-2018-06-01. "Embassy of Indonesia in Tunis, Tunisia - Embassy WorldWide". Embassy WorldWide (באנגלית בריטית). נבדק ב-2018-06-01.
הר האנגאבי

הר האנגאבי (באנגלית שמו המקובל: Mount Hungabee, שמו הרשמי: Hungabee Mountain) הוא הר ברכס בואו בהרי הרוקי הקנדיים. ההר ממוקם על קו פרשת המים של אמריקה, ועל הגבול בין פרובינציית אלברטה ופרובינציית קולומביה הבריטית (הגבול בין הפרובינציות עובר לאורך קו פרשת המים באזור זה) שבקנדה. ההר ממוקם על הגבול בין הפארק הלאומי באנף (בשטח אלברטה) לפארק הלאומי יוהו (בשטח קולומביה הבריטית). גובהו של ההר 3,492 מטרים מעל פני הים, והוא ההר ה-14 בגובהו באלברטה, וה-30 בגובהו בקולומביה הבריטית. ההר מתנשא לגובה של 987 מטרים מעל סביבתו, והוא ההר ה-41 בהתנשאותו באלברטה. ניתן לראות את ההר מהכביש המהיר אייספילדס. שמו של ההר ניתן לו בשנת 1894 על ידי סמיואל אלן, והוא נקרא על שם המילה בשפת הסטוני של שבט הנקודה של האומות הראשונות:  משמעות המילה "האנגאבי" היא "צ'יף" (ראש שבט), וההר נקרא כך מאחר שהוא מתנשא בגובהו מעל הפסגות הסמוכות לו. שמו של ההר אומץ על ידי הוועדה הגאוגרפית של קנדה ב-30 ביוני 1904. הראשונים שטיפסו על ההר היו ה. ק. פארקר (H.C. Parker) אותו ליוו מדריכי הטיפוס הנס קאופמן (Hans Kaufmann) וכריסטיאן קאופמן (Christian Kaufmann), בשנת 1903. • Chic Scott, Pushing the Limits: The Story of Canadian Mountaineering, P 175 מדיה וקבצים בנושא הר האנגאבי בוויקישיתוף הר האנגאבי באתר ממשלת קולומביה הבריטית הר האנגאבי באתר summitpost הר האנגאבי באתר peakbagger הר האנגאבי באתר peakware הנוף הנשקף מהר האנגאבי באתר peakvisor הר האנגאבי באתר peakfinder תחזית מזג אוויר עדכנית עבור הר האנגאבי הר האנגאבי, סרטון באתר יוטיוב מידע היסטורי וגאוגרפי באתר אנציקלופדיית ההרים הקנדית הרי אלברטה לפי גובהם הרי קולומביה הבריטית לפי גובהם הרי אלברטה לפי התנשאותם ההיסטוריה של שם ההר
יחסי אינדונזיה–סוריה

יחסי אינדונזיה–סוריה הם היחסים הדיפלומטיים שבין רפובליקת אינדונזיה לבין הרפובליקה הערבית הסורית. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. היחסים הדיפלומטיים בין אינדונזיה לסוריה כוננו בשנת 1949, כאשר סוריה הייתה המדינה השנייה שהכירה באינדונזיה, מיד לאחר מצרים. אינדונזיה נהגה לתמוך בסוריה בסוגיית רמת הגולן ולשתי הממשלות ישנם תפיסות משותפות הקשורות לענייני פלסטין, עיראק ולבנון. במהלך מלחמת האזרחים, אינדונזיה סייעה לסוריה ושלחה לממשלה סיוע הומנוטארי בשווי 500,000 דולר. בשנת 2016, שווי הסחורה שיוצאה מאינדונזיה לסוריה הגיעה לסך 25.9 מיליון דולר אמריקאי והיא כללה דבק, סבון, שמן דקלים, מרגרינה, מוצקי קקאו, נייר מצופה ועוד. באותה שנה, שווי הסחורה שיוצאה מסוריה לאינדונזיה הגיעה לסך 1.3 מיליון דולר אמריקאי והיא כללה כבשים וזרעי תבלינים. סוריה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה מיוצגת בסוריה על ידי שגרירות שהיא מחזיקה בדמשק, בירת סוריה. Post, The Jakarta. "Syria seeks stronger ties with Indonesia: Envoy". The Jakarta Post (באנגלית). נבדק ב-2018-06-01. antaranews.com. "Indonesia urges all parties in Syria to end violence - ANTARA News". Antara News (באנגלית). נבדק ב-2018-06-01. Products that Indonesia exports to Syria (2016), The Observatory of Economic Complexity (באנגלית) (ארכיון) Products that Indonesia imports from Syria (2016), The Observatory of Economic Complexity (באנגלית) (ארכיון) "Embassy of Indonesia in Damascus, Syria - Embassy WorldWide". Embassy WorldWide (באנגלית בריטית). נבדק ב-2018-06-01.
יחסי אינדונזיה – ערב הסעודית

יחסי אינדונזיה–ערב הסעודית הם היחסים הדיפלומטיים שבין רפובליקת אינדונזיה לבין הממלכה הערבית הסעודית. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. היחסים בין המדינות הם יחסים היסטוריים שהחלו עוד במאה ה-13, כאשר ארכיאלוגים מוסלמים הגיעו אל אינדונזיה לצורכי מסחר. עד היום, אינדונזיה היא המדינה ממנה מגיעים רוב עולי הרגל למכה, הסיבה העיקרית לכך היא בשל אוכלוסיית המוסלמים הגדולה באינדונזיה שמהווה את האוכלוסייה המוסלמית הגדולה בעולם. היחסים הדיפלומטיים הרשמיים בין המדינות כוננו בשנת 1950. בשנת 2014, שתי הממשלות חתמו על הסכם בדבר שיתוף הפעולה הביטחוני. בשנת 2016, שווי הסחורה שיוצאה מאינדונזיה לערב הסעודית הגיעה לסך 2.08 מיליארד דולר והיא כללה מכוניות, אופניים, שמן דקלים, שמן קוקוס, מרגרינה, סבון, מחשבים, בטריות חשמליות ועוד. באותה שנה, שווי הסחורה שיוצאה מערב הסעודית לאינדונזיה הגיעה לסך 2.7 מיליארד דולר אמריקאי והיא כללה נפט גולמי, נפט מזוקק, גזי נפט, אלומיניום גולמי ועוד. אינדונזיה מיוצגת בערב הסעודית על ידי קונסוליה כללית בג'דה ושגרירות שהיא מחזיקה בריאד, בירת ערב הסעודית. ערב הסעודית מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. מדיה וקבצים בנושא יחסי אינדונזיה – ערב הסעודית בוויקישיתוף Saudi rejected raising hajj quotas: report, Hürriyet Daily News (באנגלית) "No Hajj Quota Increase This Year From Saudi Government | Jakarta Globe". Jakarta Globe (באנגלית אמריקאית). 2012-09-10. נבדק ב-2018-06-01. Diplomat, Ankit Panda, The. "Indonesia and Saudi Arabia Sign Defense Cooperation Agreement". The Diplomat (באנגלית אמריקאית). נבדק ב-2018-06-01. Products that Indonesia exports to Saudi Arabia (2016), The Observatory of Economic Complexity (באנגלית) (ארכיון) Products that Indonesia imports from Saudi Arabia (2016), The Observatory of Economic Complexity (באנגלית) (ארכיון) "Consulate General of Indonesia in Jeddah, Saudi Arabia - Embassy WorldWide". Embassy WorldWide (באנגלית בריטית). נבדק ב-2018-06-01. "Embassy of Indonesia in Riyadh, Saudi Arabia - Embassy WorldWide". Embassy WorldWide (באנגלית בריטית). נבדק ב-2018-06-01. "Royal Embassy of Saudi Arabia in Jakarta, Indonesia - Embassy WorldWide". Embassy WorldWide (באנגלית בריטית). נבדק ב-2018-06-01.
יחסי אינדונזיה–עיראק

יחסי אינדונזיה–עיראק הם היחסים הדיפלומטיים שבין רפובליקת אינדונזיה לבין רפובליקת עיראק. שתי המדינות חברות בארגון המדינות הבלתי מזדהות ובארגון לשיתוף פעולה אסלאמי. היחסים בין אינדונזיה לעיראק הם יחסים היסטוריים שהחלו בתקופת ימי הביניים, כאשר סוחרים מוסלמים יצאו למסעות באוקיינוס ההודי ועברו דרך אינדונזיה, שם רבים התיישבו והביאו את האסלאם לאינדונזיה. עד היום נמצאו מספר שרידים מתקופה זו. לאחר מלחמת העולם השנייה, ממשלת עיראק הייתה אחת מהמדינות הראשונות שהכירו בעצמאותה של אינדונזיה בשנת 1945. היחסים הדיפלומטיים בין המדינות כוננו ב-1950. עד כה, עיראק ואינדונזיה חתמו על 15 הסכמים דיפלומטיים. אינדונזיה שמרה על שגרירותה בבגדאד למרות המשברים השונים שאירעו בעיראק, כגון מלחמת עיראק-איראן שאירעה בשנות השמונים. בשנת 2003, ממשלת אינדונזיה והעם האינדונזי התנגדו לפעולות הצבאיות של ארצות הברית כנגד עיראק. למעלה מ-50 אלף תושבים אינדונזים מחו ברחובות ג'קרטה. בעיצומה של מלחמת עיראק, אינדונזיה סגרה באופן זמני את שגרירותה בבגדאד בשנת 2003. אינדונזיה פתחה את שגרירותה מחדש ב-2011. מאז, היחסים בין המדינות הפכו לטובים. בשנת 2016, שווי הסחורה שיוצאה מאינדונזיה לעיראק הגיעה לסך 91.1 מיליון דולר אמריקאי והיא כללה סבון, פסטה, שמן קוקוס, שמן דקלים, מרגרינה, נייר מצופה, נייר טואלט ועוד. באותה שנה, שווי הסחורה שיוצאה מעיראק לאינדונזיה הגיעה לסך 98.6 אלף דולר אמריקאי והיא כללה שסתומים, מנועי בעירה, אטם, עזים ועוד. עיראק מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה. אינדונזיה הייתה מיוצגת בעיראק על ידי שגרירות שהיא החזיקה בבגדאד. כיום, לאינדונזיה אין ייצוג בעיראק. CNN.com - Indonesians protest against Iraq war - Feb. 9, 2003, edition.cnn.com RI embassy in Baghdad resumes activity | The Jakarta Post, ‏2013-12-31 Products that Indonesia exports to Iraq (2016), The Observatory of Economic Complexity (באנגלית) (ארכיון) Products that Indonesia imports from Iraq (2016), The Observatory of Economic Complexity (באנגלית) (ארכיון) "Embassy of The Republic of Iraq in Indonesia - Embassy WorldWide". Embassy WorldWide (באנגלית בריטית). נבדק ב-2018-06-01.
חברי הדרקון אליוט

האם התכוונתם ל... חברי הדרקון אליוט (1977) – סרט מוזיקלי של אולפני דיסני משנת 1977. חברי הדרקון אליוט (2016) – סרט של אולפני דיסני משנת 2016, חידוש של הסרט המקורי.
חריסטוס קלפקיס

חריסטוס קלפקיס (ביוונית: Χρήστος Κελπέκης; נולד ב-22 באוגוסט 1973 בסלוניקי שביוון) הוא כדורגלן עבר יווני ששיחק בעמדת השוער, וכיום משמש כמאמן השוערים של מכבי תל אביב. חריסטוס קלפקיס התחיל את הקריירה שלו בקבוצת קמפניאקוס היוונית מהעיר סלוניקי. ב-1 ביולי 1992 חתם בקבוצת וריה, אך מיעט לשחק במדי הקבוצה. ב-1 ביולי 1995 חתם במועדון הכדורגל היווני קלמטה מליגת העל היוונית. הופעתו הראשונה הייתה במחזור הראשון מול OFI כרתים. הוא הופיע 7 פעמים במדי הקבוצה במשחקי הליגה של שנת 1995/96. בעונת 1997/98 הוא קיבל את אפודת השוער הראשון של המועדון, בעונה בה סיימה הקבוצה במקום ה-17 וירדה לליגה השנייה. בעונת 1998/99 הוא עלה עם הקבוצה חזרה לליגה הבכירה. ב-1 ביולי 2001 עבר לשחק בקבוצת אירקליס סלוניקי כשוער משנה, אחרי שסירב להמשיך להאריך את חוזהו בקלמטה. הקבוצה סיימה במקום ה-6 בטבלת הליגה ועלתה לגביע אופ"א. בינואר 2008 עבר קלפקיס לאפולון קלמריאס, ובסוף העונה ירד עם הקבוצה לליגה השנייה. ב-1 ביולי 2008 חזר לשחק בווריה בליגה השנייה, ובסוף העונה ירד עם הקבוצה לליגה השלישית. בהמשך שיחק במספר קבוצות למשך תקופה קצרה, ובניהן במקדוניקוס, אנאגניסי גיאנטסה, פונטיון קתריני ואירקליס סלוניקי. ב-2012 חזר לקמפניאקוס בה שיחק בנוער, וב-1 ביולי 2013 הכריז על פרישה בגיל 39. ב-9 במרץ 2016 הצטרף לצוות האימון של ולדימיר איביץ' בפאוק סלוניקי כמאמן השוערים של הקבוצה, ועזב ב-30 ביוני 2017 יחד עם פיטורו של איביץ'. ב-1 ביוני 2018, אחרי החתמתו של איביץ' במכבי תל אביב, הוכרז שקלפקיס יצטרף לצוות האימון של הקבוצה כמאמן השוערים, עד יולי 2020. ביוני 2022 חזר קלפקיס למכבי תל אביב כמאמן השוערים. מכבי תל אביב אליפות המדינה: 2018/2019, 2019/2020 גביע הטוטו: 2018/2019 אלוף האלופים: 2019/2020 חריסטוס קלפקיס, באתר Transfermarkt חריסטוס קלפקיס, באתר Soccerway חריסטוס קלפקיס, באתר FootballDatabase.eu פרופיל המאמן, באתר Transfermarkt ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חריסטוס קלפקיס".
Veronica TV

Veronica TV הוא ערוץ טלוויזיה הולנדי שמתמקד בעיקר בקהל צעיר וקהל הגברים. הערוץ הושק בשם "TV10 Gold" ושינה את שמו כמה פעמים עד שנקבע שמו "Veronica" ב-20 בספטמבר 2003. הערוץ נמצא בבעלות רשת Talpa. הערוץ משתף פעולה עם דיסני XD, שמשדר ב-Veronica בשעות היום ולאחר מכן במשך שעות הערב והלילה לשידורי הערוץ. בשנת 1995 חברת התקשורת ההולנדית Arcade השיקה שני ערוצי טלוויזיה: The Music Factory (שנועד להוות תחרות לערוץ MTV) ואת ערוץ TV10 Gold. ערוץ זה שידר שידורים חוזרים של סדרות טלוויזיה ישנות דוגמת שושלת וקו אונידין. בשנת 1996 הפך הערוץ לחלק מתאגיד התקשורת ההולנדי השני בגודלו "Wegener Arcade" כחלק מהאיחוד של Arcade עם חברת ההוצאה לאור Wegener. ברבעון הראשון של אותה שנה השתנה מיתוג הערוץ ל-TV10 על מנת לחדש את הדימוי של הערוץ. כחלק מתהליך המיתוג החל הערוץ לשדר סדרות חדשות ובהן הסדרה אלו אלו וגם הסדרה האמריקאית מ.א.ש. שנה לאחר מכן רכשה סבן אינטרנשיונל את TV10 והחלה לשתף פעולה עם HMG (הולנד מדיה גרופ) והערוץ החל לחלוק שעות שידור עם Fox Kids. בתוך שנה תמה השותפות עם HMG ומניות קבוצת הולנד מדיה גרופ נרכשו על ידי Fox. ב-19 בדצמבר 1998 מותג ערוץ TV10 מחדש ושמו שונה ל-Fox. זאת כיוון שערוצי פוקס אינטרנשיונל של רופרט מרדוק ניסו להתרחב באירופה ובאמצעות שיתוף הפעולה עם ערוץ TV10 הם יוכלו להשיג אחיזה בשוק התקשורת ההולנדי. בהמשך עלו לשידור סדרות פופולריות דוגמת דוסון קריק, סקס והעיר הגדולה ומלקולם באמצע. בהמשך, ב-8 בספטמבר 1999 שם הערוץ השתנה מ-Fox ל-Fox 8, אם כי בספטמבר 2000 שב שם הערוץ הקודם. למרות השינויים והמיתוג מחדש שעבר הערוץ, הוא לא הצליח להתנער מהדימוי של ערוץ המשדר שידורים חוזרים של סדרות ישנות. בשנת 2001 רכשה חברת שידורי SBS B.V, הסניף ההולנדי של קבוצת SBS את הערוץ מידי ניוז קורפ. לאחר שרכשה SBS את הערוץ מידי ניוז קורפ, היא שינתה את שם הערוץ ל-V8 ב-1 במאי 2001, השם האחרון לפני Veronica. מוקדם יותר בשנת 2000 הודיעה חברת Veronica Association כי תעזוב את הולנד מדיה גרופ והודיעה על כוונתה להקים ערוץ עצמאי. SBS וחברת Veronica התקשו להגיע להסכם והמשא ומתן ביניהן ארך יותר משנתיים בטרם סגרו עסקה. V8 הוקדש בשנת 2001 לצעירים. כחלק מההתמקדות בקהל זה, הערוץ החל לשדר סדרות פעולה וסרטי פעולה. בסופו של משא ומתן ארוך חתמו Veronica Association ו-SBS על הסכם, שכלל את מתן השם"Veronica" ל-V8 ב-20 בספטמבר 2003. במהלך שעות היום משדר דיסני XD תוכניות לילדים. דיסני XD משדר בערוץ מאז שנקרא ג'טיקס. מאז ששינה את שמו לדיסני XD הוא החל לשדר בערוץ חדש 24 שעות ביממה באמצעות כמה שירותי טלוויזיה. על פי ג'ים אנג'ל זהות בדויה זאב מעופף שושלת מ.א.ש. Brainiac האח הגדול בוורלי הילס 90210 הוואי חמש-אפס צער גידול בנות NCIS NCIS: לוס אנג'לס אשתי והילדים זינה הנסיכה הלוחמת המגן תיקים באפלה RTL 4 RTL 5 SBS 6 אתר האינטרנט הרשמי של Veronica TV TV10: אדם זכאי לחזרות, ‏11 ביוני 1996 RTL 4, SBS6 ו-Veronica מתחרים, באתר Radio.NL ביום שלישי 1 במאי תיפתח תחנת הטלוויזיה החדשה V8, ‏27 באפריל 2001 ציר זמן, באתר BEELD EN GELUID WIKI
וייסייליה

וייסייליה (באנגלית: Visalia) היא עיר בקליפורניה, ארצות הברית. וייסייליה ממוקמת כ-370 קילומטרים דרומית-מזרחית לסן פרנסיסקו, כ-310 קילומטרים מצפון ללוס אנג'לס, כ-58 קילומטרים מערבית לפארק הלאומי סקוויה וכ-69 קילומטרים דרומית לפרזנו. נכון לשנת 2015, התגוררו בעיר כ-130,104 תושבים. האזור יושב לראשונה על ידי אינדיאנים לפני מאות שנים. לא ידוע מתי האירופאי הראשון הגיע לאזור, אך התיעוד האירופאי הראשון נכתב בשנת 1722. בשנת 1852 החלה ההתיישבות האירופאית. בשנים אלו התגוררו בהתיישבות כמה עשרות תושבים. בשנת 1859 נסלל בסמוך לעיר הכביש מסנט לואיס שבמיזורי לסן פרנסיסקו, דבר שעזר לסחר המקומי. בהתיישבות התרחשו מתיחויות רבות סביב מלחמת האזרחים האמריקנית. למרות זאת, החיים חזרו לנורמה במהירות לאחר המלחמה. בשנת 1874 ההתיישבות הוכרזה כעיר. בשנת 1904 קמה מערכת הרכבות המקומית. מרכיב חשוב בכלכלה המקומית הוא החקלאות (בעיקר ענבים, זיתים, כותנה, פרי הדר ומוצרי תינוקות). הזרמים הנוצריים הדומיננטיים באזור הם הכנסייה האדוונטיסטית של היום השביעי, האורתודוקסיות, הקתולית, המתודיזם, הלותרניזם והפרסביטריאניזם ובבפטיזם. יש בוויסיליה קהילות דתיות רבות ובהן: סופים, בהאים, מוסלמים, יהודים, סיקים, זורואסטרים, בודהיסטים והינדים. לפי מפקד האוכלוסין משנת 2010, התגוררו בוויסיליה כ-124,442 תושבים בכ-41,349 משקי בית. הצפיפות היא 1,324.9 נפש לקמ"ר. ההרכב הגזעי של העיר: 80,203 תושבים (64.5%) לבנים 6,768 תושבים (5.4%) אסייתים 2,627 תושבים (2.1%) אפרו-אמריקאים 1,730 תושבים (1.4%) אינדיאנים 27,413 תושבים (22%) מגזעים אחרים 5,701 תושבים (4.6%) משני גזעים או יותר וייסייליה נחשבת לעיר רפובליקנית. מועצת העיר מורכבת מחמישה חברים הנבחרים אחת לארבע שנים. מועצת העיר בוחרת מתוכה את ראש העיר ואת סגנו. קווין קוסטנר רוברט לפלין סטיב פרי מדיה וקבצים בנושא וייסייליה בוויקישיתוף אתר האינטרנט הרשמי של וייסייליה (באנגלית) וייסייליה, באתר אנציקלופדיה בריטניקה (באנגלית)
יחסי ארגנטינה–צרפת

יחסי ארגנטינה–צרפת הם יחסי החוץ שבין ארגנטינה לצרפת אשר החלו בשנת 1829. לארגנטינה יש שגרירות בפריז ולצרפת יש שגרירות בבואנוס איירס. במהלך המאה ה-19 היחסים בין המדינות התחזקו מאוד. לצרפת יש השפעה רבה על ארגנטינה, במיוחד בתחומי המשפטים, החינוך, המדע והרפואה. בשנים 1880–1910 היגרו כמעט 250,000 צרפתים לארגנטינה, בעיקר מן ארץ הבסקים, הרי הפירנאים ואקיטן. מרבית הצרפתים התיישבו בערים ובמיוחד בבואנוס איירס. מבין הארגנטינאים הידועים ממוצא צרפתי ניתן למנות חוליו קורטאסר וברנרדו אלברטו הוסיי. מדיה וקבצים בנושא יחסי ארגנטינה–צרפת בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ברזיל–צרפת

יחסי ברזיל–צרפת הם יחסי החוץ שבין ברזיל לצרפת. לברזיל יש שגרירות בפריז, בעוד שלצרפת יש שגרירות בברזיליה. המדינות חולקות גבול של כ-673 קילומטרים בין המדינה הברזילאית אמאפה לבין גיאנה הצרפתית (מחוז צרפתי שמעבר לים). שתי המדינות משתפות פעולה באופן משמעותי בתחומים רבים הקשורים למדע, איכות הסביבה וטכנולוגיה. צרפת תומכת במתן מושב קבע לברזיל במועצת הביטחון של האומות המאוחדות. צרפת מסייעת רבות לפיתוח הצבאי והטכנולוגי של ברזיל. הדעה הציבורית בברזיל וצרפת תומכת בצורה נלהבת בחיזוק היחסים הדיפלומטיים בין שתי המדינות. צרפת היא המדינה הראשונה אשר הכירה בעצמאות ברזיל בשנת 1825. ברזיל היא המדינה המובילה בסחר עם צרפת באמריקה הלטינית ואחת השותפות החשובות שלה מבין המדינות שלא חברות ב-OECD. בברזיל פועלות כ-500 חברות צרפתיות אשר מעסיקות כ-250,000 איש. סך הסחר בין שתי המדינות עלה על 6.5 מיליארד דולר בשנת 2009.[דרוש מקור] בתחילת שנות ה-60 של המאה ה-20 המדינות היו על סף תחילת פעילויות צבאיות במלחמת הלובסטרים. בשנת 1964 הסכסוך הסתיים בהסכם. בשנת 2005 נחתמו כמספר הסכמים שחיזקו את שיתוף הפעולה הביטחוני. בשנת 2008 ברזיל קנתה מצרפת 50 מסוקי קרב, צוללת גרעינית וארבע צוללות צבאיות. מדיה וקבצים בנושא יחסי ברזיל–צרפת בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
נהון

נהון הוא שם משפחה יהודי שמעיד על מוצא מהכפר נהון שבמחוז אוביידו שבקהילה האוטונומית אסטוריאס בצפון ספרד או גרסה מימי הביניים של השם הפרטי "נחום". האם התכוונתם ל... נהון (עיר) (Nauen) - עיר במדינת ברנדנבורג שבגרמניה ז'ראר נהון – היסטוריון יהודי יליד צרפת קרין נהון – חוקרת ישראלית בתחום הפוליטיקה של המידע ובנושאי חברה וטכנולוגיה Les noms de famille des Juifs dAfrique du nord et leur origine, www.homeis.com (בצרפתית)
יחסי החוץ של מצרים

יחסי החוץ של מצרים הם היחסים הבינלאומיים של הרפובליקה הערבית של מצרים בזירה הדיפלומטית עם מדינות העולם אשר פועלים לקידום ענייני מצרים בעולם וקידום כוחה של מצרים כמעצמה בעולם הערבי והמוסלמי, בין השאר כמנהיגת העולם הערבי ומובילת ארגון המדינות הבלתי-מזדהות והמארחת של הליגה הערבית. מצרים מקיימת יחסים דיפלומטים ויחסי מסחר עם מגון מדינות בהיותה מדינת מפתח בעולם הערבי ובעקבות מיקומה ההיסטורי כציר סחר בין אפריקה דרך אסיה לאירופה. למצרים גבול עם לוב, סודאן וישראל ויחסים דיפלומטיים עם שלוש המדינות. יחסי מצרים-לוב ידעו היחסים עליות ומורדות בעקבות סכסוכים ובעקבות מלחמת לוב-מצרים, בין היתר, היחסים נותקו ושבו מספר פעמים במהלך השנים, כיום היחסים הם יחסים דיפלומטים מלאים. יחסי מצרים-סודאן נשארו חיובים לאורך השנים אך בין המדינות מתקיים סכסוך טריטוריאלי על משולש חלאיב. לישראל ומצרים יחסים דיפלומטים מלאים הכוללים שגרירויות ושיתופי פעולה כלכליים ומודיעיניים, היחסים ידעו עליות ומורדות לאורך השנים בעקבות אירועים שונים במצרים ובעולם הערבי. ערך מורחב – הסכסוך הישראלי-פלסטיני מצרים רואה בעצמה כמעצמה אשר מובילה ומתווה דרך לפתרון הסכסוך הישראלי-פלסטיני, בין היתר מילאה מצרים תפקיד בוועידת מדריד ב-1991 כנותנת חסות אזורית המנסה לקדם את השלום, המשיכה בוועידת שארם א-שייח' ב-1996 שאורחה על ידי נשיא מצרים חוסני מובארכ ובהשתתפות נשיא ארצות הברית ביל קלינטון. בשנת 2000 אורגנה ועידה נוספת בשארם א-שייח' וכן ועידה בטאבה בניסיון לחדש את המשא ומתן בקמפ דייוויד שהושעה ביולי של אותה שנה. ביוני 2003 אירח מובארכ את הנשיא האמריקני ג'ורג' ווקר בוש לפסגה נוספת בנושא תהליך השלום במזרח התיכון. פסגה נוספת כונסה בשארם א שייח' בתחילת 2005, בה השתתפו מצרים, ישראל, הרשות הפלסטינית וירדן. ראש המודיעין המצרי, הגנרל עומאר סולימאן, מילא תפקיד משמעותי במשא ומתן בין הצדדים הישראליים והפלסטינים, בשל כבודו וההסכמה בשני הצדדים על סמכותו. ביולי 2018 פורסם כי מצריים מונעת מאסמאעיל הנייה, ראש הלשכה המדינית של חמאס, לצאת מרצועת עזה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא יחסי החוץ של מצרים בוויקישיתוף מצרים, יחסי-חוץ, דף שער בספרייה הלאומית דניאל סיריוטי, "השפלה מצרית להנייה: לא יכול לצאת מעזה", באתר ישראל היום, 17 ביולי 2019
סטן לבנסון

סטנלי אלן "סטן" לבנסון (באנגלית: Stanley Allen "Stan" Levenson;‏ 6 בפברואר 1938 – 8 בינואר 2016) היה אצן יהודי-קנדי, אלוף קנדה (1956) ואלוף המכביה (השישית 1961) בריצת 100 מטר ופעמיים אלוף קנדה (1956 ו-1958) בריצת 200 מטר. לבנסון נולד וגדל בטורונטו, אונטריו. באליפות קנדה באתלטיקה שנערכה בהמילטון אונטריו ב-25 באוגוסט 1956 זכה לבנסון בשתי מדליות זהב בריצת 100 מטר בתוצאה של 10.8 שניות, לפני ג'וזף פורמן (אנ') וג'ק פרינגטון (אנ') ובריצת 200 מטר בתוצאה של 21.9 שניות, לפני ג'ק פרינגטון וליירד סלון (אנ'). באולימפיאדת מלבורן (1956) הוא סיים במקום עשירי בריצת 100 מטר בתוצאה של 10.7 שניות (10.94 שניות, תוצאה אלקטרונית), בשלב רבע הגמר הוא קבע תוצאה של 10.8 שניות (10.93 שניות, תוצאה אלקטרונית). באליפות קנדה באתלטיקה שנערכה ססקטון ב-21 ביוני 1958 זכה לבנסון בשתי מדליות, זהב וכסף. מדליית זהב בריצת 220 יארד בתוצאה של 21.9 שניות לפני מייק אגוסטיני מטרינידד וטובגו(אנ') (22.1 שניות) וג'יי וורנר (22.3 שניות) ומדליית כסף בריצת 100 יארד בתוצאה של 9.6 שניות, אחרי מייק אגוסטיני (9.6 שניות). חודש לאחר מכן, במשחקי חבר העמים שנערכו בקארדיף, ויילס ביולי אותה שנה הוא סיים פעמיים במקום רביעי, בריצת 220 יארד בתוצאה של 21.51 שניות ובריצת שליחים 4x110 יארד בתוצאה של 41.74 שניות.(גר') בתחרויות האתלטיקה של המכביה השישית שנערכו בסוף אוגוסט 1961 זכה לבנסון במדליית זהב בריצת 100 מטר בתוצאה של 10.6 שניות, לפני ג'ון שפיגל (10.6 שניות) וסטן פריד (10.7 שניות), שניהם מארצות הברית. הוא פרש מגמר ריצת 200 מטר, לאחר שבעת החימום נפגע מכדור ברזל ברגלו. ריצת 100 יארד: 9.6 שניות (1958) ריצת 100 מטר: 10.6 שניות (1961) ריצת 200 מטר: 21.9 שניות (1956) סטן לבנסון, באתר olympedia.org The Top Ranked Track & Field Athletes of the 1950's (באנגלית) CANADIAN CHAMPIONSHIPS MEDALLISTS/ MÉDAILLÉS DES CHAMPIONNATS CANADIENS 1900-2015 יומן ה"מכביה", דבר, 31 באוגוסט 1961 הקנדי לוינסון רץ 100 מ' ב-10.6 שניות, דבר, 31 באוגוסט 1961 יומן ה"מכביה", דבר, 1 בספטמבר 1961 גובנר הדף כדור ברזל - 18,32, למרחב, 1 בספטמבר 1961